CELEX: 62017CA0337
Language: mt
Date: 2018-10-04 00:00:00
Title: Kawża C-337/17: Sentenza tal-Qorti tal-Ġustizzja (It-Tieni Awla) tal-4 ta’ Ottubru 2018 (talba għal deċiżjoni preliminari ta’ l’Sąd Okręgowy w Szczecinie – il-Polonja) – Feniks Sp. z o.o. vs Azteca Products & Services SL (Rinviju għal deċiżjoni preliminari — Spazju ta’ libertà, sigurtà u ġustizzja — Regolament (UE) Nru 1215/2012 — Ġurisdizzjoni, rikonoxximent u eżekuzzjoni ta’ deċiżjonijiet fi kwistjonijiet ċivili u kummerċjali — Ġurisdizzjonijiet speċjali — Artikolu 7(1)(a) — Kunċett ta’ “kwistjonijiet li għandhom x’jaqsmu ma’ kuntratt” — Actio pauliana)

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/11
            
         
      Sentenza tal-Qorti tal-Ġustizzja (It-Tieni Awla) tal-4 ta’ Ottubru 2018 (talba għal deċiżjoni preliminari ta’ l’Sąd Okręgowy w Szczecinie – il-Polonja) – Feniks Sp. z o.o. vs Azteca Products & Services SL
      (Kawża C-337/17) (1)
      
      ((Rinviju għal deċiżjoni preliminari - Spazju ta’ libertà, sigurtà u ġustizzja - Regolament (UE) Nru 1215/2012 - Ġurisdizzjoni, rikonoxximent u eżekuzzjoni ta’ deċiżjonijiet fi kwistjonijiet ċivili u kummerċjali - Ġurisdizzjonijiet speċjali - Artikolu 7(1)(a) - Kunċett ta’ “kwistjonijiet li għandhom x’jaqsmu ma’ kuntratt” - Actio pauliana))
      (2018/C 436/12)
      Lingwa tal-kawża: il-Pollakk
      
         Qorti tar-rinviju
      
      Sąd Okręgowy w Szczecinie
      
         Partijiet fil-kawża prinċipali
      
      
         Rikorrenti: Feniks Sp. z o.o.
      
         Konvenuta: Azteca Products & Services SL
      
         Dispożittiv
      
      F’sitwazzjoni bħal dik inkwistjoni fil-kawża prinċipali, actio pauliana, li permezz tagħha l-proprjetarju ta’ dritt ta’ kreditu naxxenti minn kuntratt jitlob li jiġi ddikjarat ineffettiv fil-konfront tiegħu l-att legali, allegatament ta’ ħsara għad-drittijiet tiegħu, li permezz tiegħu d-debitur tiegħu ttrasferixxa beni lil terza persuna, taqa’ taħt ir-regola ta’ ġurisdizzjoni internazzjonali prevista fl-Artikolu 7(1)(a) tar-Regolament (UE) Nru 1215/2012 tal-Parlament Ewropew u tal-Kunsill, tat-12 ta’ Diċembru 2012, dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali.
      
         (1)  ĠU C 300, 11.09.2017